<classify> Spika wa Bunge la Tanzania, Job Ndugai amesema, Bunge la sasa ndilo lenye wasomi wengi kuliko mabunge yote yaliyopita na wengi wao ni wa Chama Cha Mapinduzi CCM.Bunge la sasa ni la 11, lina jumla ya wabunge 393, wakiwemo 264 wa majimbo, 113 wa Viti Maalum wanawake, watano kupitia Baraza la Wawakilishi, 10 walioteuliwa na Rais na Mwanasheria Mkuu wa Serikali.Spika Ndugai amesema, si kweli kwamba Bunge hilo ni la vijana kama baadhi ya watu wanavyoliita kwa kuwa ni asilimia 20 ya wabunge wana umri wa miaka 40 kushuka chini.Baadhi ya watu wanapenda kuliita Bunge hili ni Bunge la vijana lakini niwaambie baada ya takwimu zangu hizi wabunge wenye umri wa miaka 40 na kwenda mbele, miaka 40 kwenda mbele ni asilimia 80 ya wabunge wote...kwa hiyo hii maneno ya kusema Bunge la vijana si kweli amesema.Ndugai amesema, kati ya wabunge 113 wa Viti Maalum, 24 wana elimu ya sekondari wakiwemo watano wa CUF, Chadema watano na 14 wa CCM.Wenye certificate na Diploma CUF wanne, Chadema nane, CCM 16. Wenye barchelor na kuendelea, viti maalum CUF mmoja, Chadema 23, CCM 32 amesema. Ndugai kuna wabunge 11 wa Viti Maalum wenye shahada ya uzamivu PHD wakiwemo 10 wa CCM na mmoja wa Chadema.Hizi takwimu zinasaidia kuonyesha wale wanapotaka ooh ooh ooh, kumne si kweli bwana, bado CCm inatamba amesema na kuongeza kuwa, wabunge saba ni maprofesa.PHD kwa nyumba nzima hii zipo ishirini na tisa, mmoja CUF, mmoja Chadema, ishirini na saba CCM.Maanake watu kwenye mitandao ooh CCM imejaza vihiyo, sasa takwimu hizo amesema Spika Ndugai.  <topic>: kitaifa 